cyanic-selkie/wikianc huggingface dataset:
Μάχη της Τάνγκα
Εισαγωγή
Αντ' αυτού, η Βρετανική απόφαση να καταληφθεί η Γερμανική Ανατολική Αφρική επρόκειτο να εφαρμοστεί με μια αμφίβια επίθεση στην Τάνγκα. Αντίθετα με τα σχέδια επί χάρτου, η επίθεση μετατράπηκε σε πανωλεθρία. Στις 2 Νοεμβρίου 1914, αφίχθη το Βρετανικό καταδρομικό προστασίας HMS Fox. Ο Πλοίαρχος του πλοίου, Κυβερνήτης Φράνσις Γουέιντ Κόλφιλντ, αποβιβάστηκε στην ξηρά, δίνοντας στην Τάνγκα διορία μίας ώρας, (κατά άλλους, διορία 24 ωρών) προκειμένου να παραδοθεί και να υποστείλει την αυτοκρατορική της σημαία. Προτού αποχωρήσει, απαίτησε να πληροφορηθεί εάν είχε ναρκοθετηθεί ο λιμένας· δεν είχε, αλλά είχε τη βεβαιότητα ότι ήταν. Μετά από τρεις ώρες, η σημαία ακόμα κυμάτιζε και το Fox αναχώρησε προκειμένου να φέρει εντός, τη Δύναμη "Β" συνοδευόμενη από τέσσερις λόχους μεταφοράς. Αυτό έδωσε τον απαιτούμενο χρόνο τόσο στη Σούτστρουπε όσο και στους πολίτες της Τάνγκα να προετοιμαστούν σε μια επερχόμενη επίθεση. Ο Γερμανός διοικητής, Αντισυνταγματάρχης Πάουλ Έμιλ φον Λέτοβ-Φόρμπεκ, έσπευσε στην Τάνγκα. Ενίσχυσε τις άμυνες (αρχικά μόνο ένα λόχο από Ασκάρι) με στρατεύματα που κατέφθασαν σιδηροδρομικώς από το Νέο Μόσι αριθμώντας συνολικά περίπου 1.000 άνδρες σε έξι λόχους. Υποδιοικητής του, ήταν ο πρώην Λοχαγός στην Γερμανική Εταιρεία Ανατολικής Αφρικής, Τομ φον Πρινς.
Η μάχη
δεξιά|μικρογραφία|240x240εσ|Αψιμαχία με Askari, 1914, πιθανώς στην Τάνγκα. Ο Κυβερνήτης Κόλφιλντ διέταξε να σαρωθεί το λιμάνι από τις νάρκες κατά τη διάρκεια τις 2ας Νοεμβρίου και αρκετά εντός της επομένης ημέρας. Όσο διαρκούσε η σάρωση, ο Άιτκεν, διοικητής της Δύναμης "B", άρχισε την απρόσκοπτη αποβίβαση στρατευμάτων και προμηθειών σε δύο ομάδες στο λιμάνι και τρία μίλια ανατολικά της πόλης, σε μια παραλία καθαρή από νάρκες. Η απόβαση πραγματοποιήθηκε στην παραλία του Ρασκαζόνε, όπου υπήρχε πυκνή βλάστηση μαγκρόβιων δασών, θαμνώδης έκταση και μια φυτεία καουτσούκ, κατά την επιχείριση αναστάτωσαν ένα σμήνος μελισσών τις οποίες εξαγρίωσαν. Αυτό ήταν θανάσιμο σφάλμα, καθότι έδωσε την ευκαιρία στους αμυνόμενους Γερμανούς, να μεταφέρουν δυνάμεις από την ενδοχώρα και να αντισταθούν στην απόβαση.
Το απόγευμα της 3ης Νοεμβρίου, η δύναμη εισβολής ήταν στην παραλία, με εξαίρεση την 27η Ορεινή Πυροβολαρχία και τους Σκαπανείς Φάριντκοτ. Ο φον Λέτοβ-Φόρμπεκ έφτασε σιδηροδρομικώς στην Τάνγκα το βράδυ της 3ης Νοεμβρίου όταν τα μεταγωγικά προσωπικού αγκυροβολούσαν στον λιμένα της Τάνγκα. Αμέσως πήρε ένα ποδήλατο και πριν το ξημέρωμα της 4ης Νοεμβρίου, έφτασε στο Κυβερνητικό Νοσοκομείο ακούμπησε σε ένα τοίχο το ποδήλατό του και περπάτησε κατά μήκος της παραλίας υπό το φεγγαρόφωτο, προκειμένου να παρατηρήσει το στόλο που είχε αγκυροβολήσει.
Το μεσημέρι της 4ης Νοεμβρίου, ο Άιτκεν διέταξε τα στρατεύματά του να πορευτούν προς την πόλη. Οι καλά κρυμμένοι υπερασπιστές σύντομα διέσπασαν την προέλασή τους. Εν συνεχεία, οι μάχες μετατράπηκαν σε αψιμαχίες ζούγκλας από το νότιο τμήμα και σε επώδυνες οδομαχίες από τις λιμενικές δυνάμεις. Στο αποκορύφωμα της επίθεσης, οι Βρετανικές δυνάμεις διέσπασαν τις παρυφές της πόλης και τότε τραυματίστηκε θανάσιμα ο Λοχαγός Τομ φον Πρινς. Οι ΚασμίριοιΓκούρκα και το 2ο Σύνταγμα Βόρειου Λάνκασιρ του λιμενικού βοηθητικού σώματος πραγματοποίησαν σημαντική πρόοδο· εισήλθαν στην πόλη, κατέλαβαν το τελωνείο, το Ξενοδοχείο Deutscher Kaiser και ανάρτησαν την σημαία της Ένωσης. Αλλά τότε η προέλαση σταμάτησε. Τα λιγότερο καλά εκπαιδευμένα και εξοπλισμένα Ινδικά τάγματα της 27ης Ταξιαρχίας (Μπάνγκαλορ), διασκορπίστηκαν και ετράπησαν σε φυγή από τη μάχη. Στο 98ο Πεζικό, του επιτέθηκαν σμήνη από οργισμένες μέλισσες και διασκορπίστηκαν. Οι μέλισσες επιτέθηκαν και στους Γερμανούς, εξ' ου και η υποκοριστική ονομασία της μάχης. Η Βρετανική προπαγάνδα μετέτρεψε το μεσοσκήνιο των μελισσών σε μια διαβολική Γερμανική πλοκή, ενεργοποιώντας παγιδευμένα κρυμμένα καλώδια, ώστε να εκνευρίσουν τις κυψέλες. Το 13ο Ράζπουτ (το Σύνταγμα Σεκαβάτι), απέτυχε να διαδραματίσει σημαντικό ρόλο στη μάχη, καθώς το ηθικό του είχε κλονιστεί όταν είδε την υποχώρηση του 63ου Ελαφρού Πεζικού Παλαμκότα. δεξιά|μικρογραφία|240x240εσ|Νεκροί Ινδοί στρατιώτες από τη Βρετανική δύναμη, σε παραλία της Τάνγκα. Οι αποικιακοί εθελοντές του 7ου και 8ου Λόχου Τυφεκιοφόρων έφτασαν σιδηροδρομικώς για να πυκνώσουν τις πιεσμένες γραμμές των Ασκάρι. Οι συνήθως έφιπποι του 8ου λόχου άφησαν τα άλογά τους στο Νέο Μόσι. Αργά το απόγευμα της 4ης Νοεμβρίου, ο Λέτοβ-Φόρμπεκ διέταξε τις τελευταίες του εφεδρείες, τον 13ο και 4ο Πεδινό Λόχο Ασκάρι (ο 4ος μόλις είχε αφιχθεί σιδηροδρομικώς στην Τάνγκα), να περικυκλώσουν τη Βρετανική πλευρά και ξεκινώντας επιθέσεις εφ' όπλου λόγχης από την οπισθία πλευρά σε όλο το μέτωπο, να «σαλπίσουν κλήσεις και τις διαπεραστικές φυλετικές πολεμικές ιαχές». Τουλάχιστον τρία τάγματα της Αυτοκρατορικής Ταξιαρχίας θα είχαν αφανιστεί έως και τον τελευταίο άνδρα, αν δεν είχαν τραπεί σε φυγή. Η όλη εμφάνιση της τάξης, εξαφανίστηκε καθώς η αποχώρηση της Δύναμης "B" «εκφυλίστηκε σε συνολική κατατρόπωση».
Εξακολουθώντας να υπερτερούν αριθμητικά οκτώ προς ένα, η προσοχή κατέλαβε ορισμένους Γερμανούς αξιωματικούς. Μέσα από μια σειρά από σφάλματα των σαλπιγκτών και παρεξηγήσεων από έναν αξιωματικό να απεμπλακούν και να εδραιωθούν, οι Ασκάρι αποσύρθηκαν σε ένα στρατόπεδο αρκετά μίλια δυτικά της Τάνγκα. Μόλις το πληροφορήθηκε ο Λέτοβ-Φόρμπεκ, ανακάλεσε την κίνηση και διέταξε μια αναδιάταξη, η οποία δεν ολοκληρώθηκε παρά ενωρίς το πρωί. «Για σχεδόν όλη τη νύχτα (πριν από την ανατολή της 5ης Νοεμβρίου), η Τάνγκα ήταν έτοιμη για κατάληψη από τον Άιτκεν. Ήταν η πιο εκπληκτική ειρωνεία της μάχης».
Επακόλουθο
Έξαλλος και απογοητευμένος, ο Άιτκεν διέταξε γενική υποχώρηση. Κατά την υποχώρηση και την εκκένωσή τους πίσω στα πλωτά μέσα μεταφοράς, η οποία διήρκεσε έως αργά τη νύχτα, τα Βρετανικά στρατεύματα εγκατέλειψαν σχεδόν όλο τον εξοπλισμό τους. «Ο Λέτοβ-Φόρμπεκ μπόρεσε να επανεξοπλίσει τρεις λόχους Ασκάρι με σύγχρονα τυφέκια, για τα οποία τώρα είχε 600.000 σφαίρες από πυρομαχικά. Είχε επίσης δεκαέξι ολπλοπολυβόλα περισσότερα, πολύτιμα πεδινά τηλέφωνα» και αρκετό ρουχισμό, ικανό να διαρκέσει στη Σούτστρουπε για ένα χρόνο. Το πρωί της 5ης Νοεμβρίου, ο Λοχαγός Ρίτσαρντ Μαϊνερτσχάγκεν, αξιωματικός πληροφοριών της Δύναμης "B", εισήλθε στην Τάνγκα κρατώντας λευκή σημαία, φέρνοντας ιατρικά εφόδια και μεταφέροντας μια επιστολή από τον στρατηγό Άιτκεν, ο οποίος ζητούσε συγγνώμη για το βομβαρδισμό του νοσοκομείου. Οι δρόμοι της Τάνγκα ήσαν σπαρμένοι με νεκρούς και τραυματίες. Οι Γερμανοί γιατροί και οι Αφρικανοί στρατιώτες-υπηρέτες τους, δούλευαν ακούραστα και «με μια λεπτή αδιαφορία ως προς τις στολές των ασθενών τους». Στις 6 Νοεμβρίου, ο φον Λέτοβ-Φόρμπεκ επισκέφθηκε τον Μαϊνερτσχάγκεν, προκειμένου να του αναγγείλει ότι έπρεπε να αναχωρήσει. Στα ιλαρά της υπόθεσης, είναι ότι όταν ο Μαϊνερτσχάγκεν επέστρεψε στη Μομπάσα με τα υπολείμματα της Δύναμης «B» του Βρετανικού Ινδικού Εκστρατευτικού Σώματος, οι εκεί τελωνειακές Αρχές, δεν επέτρεπαν την ελλιμενισμό του πλοίου παρά μόνο αν κατέβαλλετο ο απαιτούμενος «φόρος πρόσδεσης» του 5%. Ο Μαϊνερτσχάγκεν χρειάστηκε να χειριστεί το πρόβλημα με ένα πιστόλι γεμάτο σφαίρες και δυναμική γλώσσα.
Αρχικά, ο Πάουλ φον Λέτοβ-Φόρμπεκ εκτίμησε τον αριθμό των Βρετανών που σκοτώθηκαν στους 800, αλλά αργότερα είπε ότι πίστευε ότι πιθανότερο ο αριθμός να ήταν πάνω από 2.000. Εν συνεχεία, οι Γερμανοί απελευθέρωσαν τους Βρετανούς αξιωματικούς που τραυματίστηκαν ή συνελήφθησαν, αφού προηγουμένως έδωσαν το λόγο τους να μην ξανά πολεμήσουν κατά τη διάρκεια του πολέμου.
Μετά τη μάχη, ο Υποστράτηγος Άιτκεν ανακλήθηκε στην Αγγλία, υποβιβάστηκε στο βαθμό του συνταγματάρχη, αντικαταστάθηκε από τον Ταξίαρχο Γουάπσιρ και για το υπόλοιπο του πολέμου, παρέμεινε στο στράτευμα με μισή αμοιβή.
Για την επίτευξη της νίκης, αποφασιστικής σημασίας ήταν η ηγετική ικανότητα του Λέτοβ-Φόρμπεκ, όπως επίσης και η καλή εκπαίδευση και πειθαρχία των Ασκάρι.
Συμπέρασμα
Η νίκη της Γερμανικής Σούτστρουπε επί των Βρετανικών δυνάμεων δικαίωσε τη στρατηγική του Λέτοβ-Φόρμπεκ, του προσέδωσε το κύρος του νικηφόρου διοικητή και ανύψωσε το ηθικό των μαχητών της. Στη Μομπάσα, οι πολίτες ενέπαιζαν τους ένστολους και εντός μιας εβδομάδας άρχισε να κυκλοφορεί και ένα ποίημα σχετικό με την παταγώδη αποτυχία τους.
Αναγνώριση
Μετά το 1918, για να τιμήσουν τη μάχη της Τάνγκα, δρόμοι σε διάφορες Γερμανικές πόλεις όπως Βερολίνο, Κολωνία, Μόναχο, Γκελσενκίρχεν και Όλντενμπουργκ, ονοματίστηκαν με το όνομα της Τάνγκα. Το 1939, το Γερμανικό ναυτικό, βάφτισε ένα ταχύπλοο σκάφος συνοδείας με το όνομα “Tanga”.
Δείτε επίσης
• 2
Σημειώσεις
<references group="Σημ."/>
• 2
Υποσημειώσεις
<references group="Υποσημ."/>
<references group="Παρ. Υποσημ."/>
Παραπομπές
• 2
Εξωτερικοί σύνδεσμοι
Κατηγορία:Ιστορία της Τανζανίας Τανγκα
Τάφος της Παναγίας
Το Πάνσεπτο Θεομητορικό μνήμα, επίσης Τάφος της Παναγίας, είναι ένα Χριστιανικό μνημείο στην Κοιλάδα των Κέδρων – στους πρόποδες του όρους των Ελαιών στην Ιερουσαλήμ και εκλαμβάνεται από τους Χριστιανούς της Ανατολής ως ο τόπος ταφής της Μαρίας, μητέρας του Ιησού.
Ιστορία
Η Ιερή Παράδοση του Χριστιανισμ ού διδάσκει ότι η Παναγία πέθανε από φυσικό θάνατο (η Κοίμηση της Θεοτόκου), όπως ακριβώς κάθε άνθρωπος. Η ψυχή της Θεοτόκου λήφθηκε από τον Χριστό μετά το θάνατό της και το σώμα της αναστήθηκε την τρίτη ημέρα μετά από την κοίμηση. Έτσι, η Παναγία παραμένει ψυχή τε και σώματι στον ουρανό, σε αναμονή για τη γενική ανάσταση. Ο τάφος της, σύμφωνα με αυτή τη διδασκαλία, βρέθηκε άδειος την τρίτη ημέρα μετά την κοίμηση.
Η Ρωμαιοκαθολική παράδοση υποστηρίζει ότι η Θεοτόκος μετέστη στον ουρανό σε σωματική μορφή, με τη θεία Ανάληψη, αλλά το ερώτημα του κατά πόσον πράγματι υπέστη τον φυσικό θάνατο παραμένει ανοιχτό στην Καθολική άποψη. Ωστόσο, οι περισσότεροι θεολόγοι πιστεύουν ότι γεύτηκε τον θάνατο πριν την Ανάληψή της. <sup class="noprint Inline-Template Template-Fact" style="white-space:nowrap;">[<span title="This claim needs references to reliable sources. (June 2014)">παραπομπή που απαιτείται ]
Μια αφήγηση που είναι γνωστή ως Euthymiaca Historia (γραμμένη μάλλον από τον Κύριλλο Σκυθουπόλεως τον 5ο αι.) αναφέρει πως ο Αυτοκράτορας Μαρκιανός και η γυναίκα του Πουλχερία, ζήτησαν τα λείψανα της Παναγίας από τον Ιουβενάλιο Ιεροσολύμων, τον Πατριάρχη της Ιερουσαλήμ, ενώ βρισκόταν στο Συμβούλιο της Χαλκηδόνας (451). Σύμφωνα με τη μαρτυρία, ο Ιουβενάλιος απάντησε ότι την τρίτη ημέρα μετά την ταφή το μνήμα της Θεοτόκου ανακαλύφθηκε ότι είναι άδειο. Μονάχα το σάβανό της σωσώζεται στην εκκλησία της Γεθσημανή.
Σύμφωνα με μια άλλη παράδοση, στο μνήμα βρέθηκε μονάχα η Τιμία Ζώνη της Παναγίας.
Αρχαιολογία
δεξιά|μικρογραφία|Εξωτερική άποψη του Τάφου της Θεοτόκου (δεξιό περιθώριο) και ο τάφος του Mujir ad-Din (κέντρο) Το 1972, ο Bellarmino Bagatti, ένας Φραγκισκανός μοναχός και αρχαιολόγος, ανέσκαψε τον χώρο και ανακάλυψε κατάλοιπα ενός αρχαίου νεκροταφείου που χρονολογείται από τον 1ο αιώνα. Τα ευρήματά του δεν έχουν ακόμη υποβληθεί σε αξιολόγηση από την ευρύτερη αρχαιολογική κοινότητα και η εγκυρότητα της χρονολόγησής του δεν έχει πλήρως αξιολογηθεί.
Ο Bagatti ερμήνευσε τα ερείπια ως απόδειξη ότι η αρχική δομή του νεκροταφείου αποτελείται από τρεις θαλάμους (ο πραγματικός τάφος είναι το εσωτερικό τμήμα του όλου συγκροτήματος), κάτι το οποίο ερχόταν σε συμφωνία με την παράδοση της εποχής. Αργότερα, ο τάφος ερμηνεύτηκε από τους τοπικούς Χριστιανούς ως αυτός της Παρθένου Μαρίας, όντας απομονωμένος από το υπόλοιπο της νεκρόπολης. Ένα κουβούκλιο βρισκόταν χτισμένο πάνω από τον τάφο. μικρογραφία|250x250εσ| Ο Τάφος της Παναγίας, στην ανατολική πλευρά της εκκλησίας Μια μικρή εκκλησία σε οκτάγωνη βάση χτίστηκε από τον Πατριάρχη Ιουβενάλιο Ιεροσολύμων κατά τη διάρκεια του Μαρκιανού κανόνα τον 5ο αιώνα, πάνω από την τοποθεσία αυτή, και καταστράφηκε με την περσική εισβολή το 614. Κατά τη διάρκεια των επόμενων αιώνων η εκκλησία καταστράφηκε και ξαναχτίστηκε πολλές φορές, αλλά η κρύπτη ήταν ανέπαφη. Όσο για τους Μουσουλμάνους, το μνήμα θεωρήθηκε ο τόπος ταφής της μητέρας του προφήτη Isa (Ιησούς). Ξαναχτίστηκε στη συνέχεια το 1130 από τους Σταυροφόρους, οι οποίοι εγκατέστησαν ένα περιτοιχισμένο μοναστήρι των Βενεδικτίνων, τη Μονή της Αγίας Μαρίας στην Κοιλάδα του Ιωσαφάτ.
Το μοναστηριακό συγκρότημα περιελάμβανε πρώιμες Γοτθικές στήλες, κόκκινο-πράσινες τοιχογραφίες, και τρεις πύργους για την προστασία του. Η σκάλα και η είσοδος ήταν επίσης μέρος της εκκλησίας των Σταυροφόρων. Η εκκλησία αυτή καταστράφηκε από τον Σαλαντίν το 1187, αλλά η κρύπτη ήταν ακόμα σεβαστή. Το μόνο που είχε απομείνει ήταν η νότια είσοδος και σκάλα, η τοιχοποιία της άνω εκκλησίας που χρησιμοποιήθηκε κατά την κατασκευή των τειχών της Ιερουσαλήμ. Στο δεύτερο μισό του 14ου αιώνα Φραγκισκανοί μοναχοί έχτισαν την εκκλησία για μια ακόμη φορά. Ο ελληνικός Ορθόδοξος κλήρος ξεκίνησε σταδιακά την εξαγορά των διαφόρων Αγίων τόπων, συμπεριλαμβανομένου και αυτού, και το 1757 και εκδιώχθηκαν οι Φραγκισκανοί. Οι Οθωμανοί υποστήριξαν αυτό το "status quo" στα δικαστήρια. Από τότε, το Πάνσεπτο Θεομητορικό Μνήμα ανήκει στην Ελληνορθόδοξο Πατριαρχείο Ιεροσολύμων και την Αρμενική Αποστολική Εκκλησία της Ιερουσαλήμ, ενώ το σπήλαιο της Γεθσημανής παρέμεινε στην κατοχή των Φραγκισκανών. μικρογραφία|Εικόνα της [[Κοίμηση της Θεοτόκου|Κοιμήσεως της Θεοτόκου.]] μικρογραφία|Το σχέδιο και η κάθετη διατομή του Τάφου δεξιά|μικρογραφία|Τοιχογραφία στον Τάφο της Παναγίας μικρογραφία|Το εσωτερικό της σαρκοφάγου, πλέον περιβεβλημένο με γυαλί.
Η εκκλησία
Περιβεβλημένη από μια αυλή στα νότια, η σταυροειδής εκκλησία που θωρακίζει τον τάφο έχει ανασκαφεί σε μια υπόγεια πετρώδη σπηλιά  και στην είσοδό της βρίσκεται μια πλατιά καθοδική σκάλα που χρονολογείται από τον 12ο αιώνα. Στην αριστερή πλευρά της σκάλας (προς τα δυτικά) υπάρχει το παρεκκλήσι του Αγίου Ιωσήφ, του συντρόφου της Μαρίας, ενώ στα δεξιά (προς τα ανατολικά) υπάρχει το παρεκκλήσι των γονέων της Παναγίας, του Ιωακείμ και της Άννα ς, εμπεριέχοντας, επίσης, τον τάφο της Βασίλισσας Μελισσάνθης της Ιερουσαλήμ.
Στην ανατολική πλευρά του ναού βρίσκεται το παρεκκλήσι του Τάφου της Παναγίας. Βωμοί των Ελλήνων και των Αρμενίων επίσης καταλαμβάνουν την ανατολική αψίδα. Νότια του τάφου είναι μια μιχράμπ που δείχνει την κατεύθυνση της Μέκκας, που εγκαταστάθηκε όταν οι Μουσουλμάνοι είχαν κοινά δικαιώματα στην εκκλησία. Επί του παρόντος, οι Μουσουλμάνοι δεν έχουν περισσότερα δικαιώματα ιδιοκτησίας σε αυτό τον τον Άγιο τόπο. Στη δυτική πλευρά υπάρχει επιπλέον μια Κοπτική εκκλησία.
Το Αρμενικό Πατριαρχείο της αρμενικής Αποστολικής Εκκλησίας της Ιερουσαλήμ και η ελληνική Ορθόδοξη Εκκλησία της Ιερουσαλήμ έχουν στην κατοχή τους το ιερό. Οι Σύριο ι, οι Κόπτες και οι Αιθίοπες διατηρούν μειοψηφία δικαιωμάτων.
Αυθεντικότητα
Ένας θρύλος, ο οποίος αναφέρθηκε για πρώτη φορά από τον Επιφάνιο της Σαλαμίνας, τον 4ο αιώνα μ.Χ., ανέφερε ότι η Μαρία μπορεί να είχε περάσει τα τελευταία χρόνια της ζωής της στην Έφεσο. Οι Εφέσιοι συμπέραναν αυτό από την παρουσία του Ευαγγελιστή Ιωάννη στην πόλη, και από τις οδηγίες του Ιησού προς τον Ιωάννη για να αναλάβει τη φροντίδα της Μαρίας μετά το θάνατό του. Ο Επιφάνιος, ωστόσο, επεσήμανε ότι παρόλο που η Αγία Γραφή αναφέρει ο Ιωάννης κατευθύνθηκε προς την Ασία, δεν κάνει καμία αναφορά στην Μαρία. Η παράδοση της Ανατολικής Ορθόδοξης Εκκλησία ς θεωρεί ότι η Παναγία έζησε στην περιοχή της Εφέσου, όπου υπάρχει ένας τόπος γνωστός ως το Σπίτι της Παναγίας και σεβαστός από τους Καθολικούς και τους Μουσουλμάνους, αλλά υποστηρίζει ότι έμεινε εκεί για λίγα χρόνια. Αυτή η διδασκαλία είναι με βάση τα γραπτά των Αγίων Πατέρων.
Αν και πολλοί Χριστιανοί πιστεύουν ότι δεν παρέχονται πληροφορίες για το τέλος της ζωής της Μαρίας ή της ταφής της στην Καινή Διαθήκη ή στα Απόκρυφα, στην πραγματικότητα υπάρχουν πάνω από 50 Απόκρυφα σχετικά με τον θάνατο της Παναγίας. Το Βιβλίο του Ιωάννη για την Κοίμηση της Θεοτόκου, που γράφτηκε στο 1ο, 3ο, 4ο ή 7ο αιώνα, τοποθετεί τον τάφο στη Γεσθημανή, όπως και η Πραγματεία για τον θάνατο της Παναγίας του 4ου αιώνα.
Το Breviarius της Ιερουσαλήμ, ένα σύντομο κείμενο που γράφτηκε περίπου το 395 μ.Χ., αναφέρει την κοιλάδα της Βασιλικής της Παναγίας, η οποία περιέχει το Πάνσεπτο Θεομητορικό μνήμα. Αργότερα, οι Άγιοι Επιφάνιος Σαλαμίνας, ο Γρηγόριος της Τουρ, ο Ισίδωρος της Σεβίλλης, Σωφρόνιος Ιεροσολύμων, Γερμανός Κωνσταντινουπόλεως, Ανδρέας Κρήτης, Ιωάννης ο Δαμασκηνός αναφέρουν πως ο τάφος βρίσκεται στην Ιερουσαλήμ, και μαρτυρούν ότι η παράδοση αυτή ήταν αποδεκτή από όλες τις Εκκλησίες της Ανατολής και της Δύσης.
Άλλες εκδοχές
Κατά μία λιγότερο αποδεκτή εκδοχή πιστεύεται ότι ο τάφος της Παναγίας βρίσκεται στον τόπο "Μαρία" στο Τουρκμενιστάν, μια πόλη με το αρχικό όνομα Mari. Οι υποστηρικτές της άποψης αυτής ισχυρίζονται ότι η Παρθένος Μαρία και ο Ιησούς Χριστός ταξίδεψαν στην Ινδία, έχοντας επιζήσει σταύρωσης, όπου και παρέμειναν μέχρι το τέλος της ζωής τους. Η αυθεντικότητα αυτών των εκδοχών δε βρίσκει ακαδημαϊκή βάση και για τον λόγο αυτό δεν αναγνωρίζεται από την Αγία έδρα, ούτε από κανέναν άλλο θρησκευτικό ή ακαδημαϊκό φορέα.
Εξωτερικοί σύνδεσμοι
Αυτό το άρθρο ενσωματώνει το κείμενο από μια δημοσίευση τώρα στο δημόσιο τομέα : <cite class="citation encyclopaedia" id="CITEREFHerbermann1913">Herbermann, Charles, εκδ. (1913). <cite class="citation encyclopaedia" id="CITEREFHerbermann1913">"Ο τάφος της Παναγίας". Καθολική Εγκυκλοπαίδεια. <cite class="citation encyclopaedia" id="CITEREFHerbermann1913">Νέα Υόρκη: Robert Appleton. <span class="Z3988" title="ctx_ver=Z39.88-2004&rfr_id=info%3Asid%2Fen.wikipedia.org%3ATomb+of+the+Virgin+Mary&rft.atitle=Tomb+of+the+Blessed+Virgin+Mary&rft.btitle=Catholic+Encyclopedia&rft.date=1913&rft.genre=bookitem&rft.place=New+York&rft.pub=Robert+Appleton&rft_val_fmt=info%3Aofi%2Ffmt%3Akev%3Amtx%3Abook">
Κρις Τζόουνς (καλαθοσφαιριστής, γεννημένος το 1993)
Ο Κρις Τζόουνς (Γκάρλαντ, 10 Απριλίου 1993) είναι Αμερικανός επαγγελματίας καλαθοσφαιριστής. Με ύψος 1,88 μέτρα αγωνίζεται ως πόιντ γκαρντ, για την Βαλένθια του Πρωταθλήματος Ισπανίας και της Ευρωλίγκα.
Λύκειο
Ο Τζόουνς παρακολούθησε και έπαιξε μπάσκετ στο Λύκειο Λέικβιου Σεντένιαλ στο Γκάρλαντ, στην τάξη του 2011. Είχε μέσο όρο 16,9 πόντους ανά παιχνίδι και ήταν ο Πολυτιμότερος Παίχτης (MVP) της Περιφέρειας 10-5A ως νεότερος και ανώτερος. Ήταν ο κορυφαίος της περιοχής του Ντάλας-Φορτ Γουόρθ με 6,9 ασίστ ανά αγώνα κατά τη διάρκεια της χρονιάς του. Εισήχθη στο Αθλητικό Πάνθεον του Γκάρλαντ ενώ βρισκόταν στο Σεντένιαλ.
Κολέγιο
Ο Τζόουνς αγωνίστηκε τρία χρόνια στο Πανεπιστήμιο του Βόρειου Τέξας, όπου ήταν ο τρίτος κορυφαίος όλων των εποχών του ιδρύματος σε κλεψίματα (127) και έκτος σε ασίστ (282). Ως πρωτοετής στο UNT, ο Τζόουνς σημείωσε το υψηλό πρωτοετών με 4,26 ασίστ ανά παιχνίδι και είχε μέσο όρο 14,1 πόντους ανά αγώνα, ο οποίος ήταν ο 19ος υψηλότερος σε εθνικό επίπεδο μεταξύ των πρωτοετών.
Παρακολούθησε το Πολιτειακό Πανεπιστήμιο του Αντζέλο για την ανώτερη περίοδό του, στην τάξη του 2015, και είχε μέσο όρο 15,3 πόντους ανά παιχνίδι με 4,7 ασίστ και 2,1 κλεψίματα. Το 2015 ο Τζόουνς ήταν μέλος της πρώτης ομάδας της Διάσκεψης Λόουν Σταρ, της αμυντικής ομάδας και σύμφωνα με την Εθνική Ένωση Προπονητών Καλαθοσφαίρισης στην Πρώτη Ομάδα της Νότιας Κεντρικής Περιφέρειας.
Επαγγελματική σταδιοδρομία
Στις 20 Ιουλίου 2021, υπέγραψε με την ΑΣΒΕΛ του Γαλλικού Πρωταθλήματος και της Ευρωλίγκα. Στις 5 Νοεμβρίου 2021, αναδείχτηκε MVP της 8ης αγωνιστικής στην Ευρωλίγκα, αφού κόντρα στην Ούνικς Καζάν είχε 25 πόντους ( 6/7 βολές, 8/10 δίποντα, 1/4 τρίποντα), 3 ριμπάουντ, 3 ασίστ, 1 κλέψιμο, 3 λάθη και 4 κερδισμένα φάουλ σε 32:08 και συγκέντρωσε 27 βαθμούς στο σύστημα αξιολόγησης. Τη σεζόν 2021-22, μέτρησε 13,1 πόντους, 3,2 ριμπάουντ, 3,6 ασίστ και 14,7 PIR σε 31 ματς Ευρωλίγκα. Στις 25 Ιουνίου 2022, κατέκτησε το Πρωτάθλημα Γαλλίας, αφού η Βιλερμπάν κέρδισε στους τελικούς τη Μονακό με 3-2 στη σειρά των τελικών.
Στις 27 Ιουνίου 2022, ανακοινώθηκε από την ισπανική Βαλένθια με μονοετές συμβόλαιο. Στις 11 Νοεμβρίου 2022, αναδείχτηκε MVP της 7ης αγωνιστικής στην Ευρωλίγκα, αφού κόντρα στη Μονακό μέτρησε 25 πόντους (10/13 δίποντα, 5/6 βολές), 10 ριμπάουντ και 33 PIR σε 33:09′. Στις 10 Φεβρουαρίου 2023 κόντρα στον Παναθηναϊκό, πέτυχε το νικητήριο καλάθι της αναμέτρησης (91-92), ενώ είχε συνολικά σε 24:43’, 24 πόντους (6/7 δίποντα, 2/3 τρίποντα, 6/7 βολές), 4 ριμπάουντ και 5 ασίστ. Στις 23 Μαρτίου 2023, ανανέωσε το συμβόλαιό του με την ομάδα μέχρι το 2026.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές γαλλικών συλλόγων
Στάδιο Τρινιδάδ
Παραπομπές
Κατηγορία:Εθνικά στάδια Κατηγορία:Αρούμπα
Βαλσαρτάνη
Η βαλσαρτάνη, που μεταξύ άλλων πωλείται με την εμπορική ονομασία Diovan, είναι ένα φάρμακο που χρησιμοποιείται για τη θεραπεία της υψηλής αρτηριακής πίεσης, της καρδιακής ανεπάρκειας και της διαβητικής νεφροπάθειας. Είναι μία εύλογη αρχική θεραπεία για την υψηλή αρτηριακή πίεση. Λαμβάνεται από το στόμα. Οι εκδόσεις είναι διαθέσιμες ως συνδυασμός βαλσαρτάνης / υδροχλωροθειαζίδης και βαλσαρτάνης / αμλοδιπίνης.
Συχνές ανεπιθύμητες ενέργειες περιλαμβάνουν αίσθημα κόπωσης, ζάλη, υψηλό κάλιο στο αίμα, διάρροια και πόνο στις αρθρώσεις. Άλλες σοβαρές παρενέργειες μπορεί να περιλαμβάνουν νεφρικά προβλήματα, χαμηλή αρτηριακή πίεση και αγγειοοίδημα. Η χρήση κατά την εγκυμοσύνη μπορεί να βλάψει το μωρό και η χρήση κατά τη διάρκεια του θηλασμού δεν συνίσταται. Είναι ανταγωνιστής του υποδοχέα αγγειοτενσίνης ΙΙ και δρα αναστέλλοντας τις επιδράσεις της αγγειοτενσίνης II.
Η βαλσαρτάνη κατοχυρώθηκε με δίπλωμα ευρεσιτεχνίας το 1990 και τέθηκε σε ιατρική χρήση το 1996. Διατίθεται ως γενόσημο φάρμακο. Μια μηνιαία παροχή στο Ηνωμένο Βασίλειο κοστίζει στο NHS (Εθνικό Σύστημα Υγείας της Μεγάλης Βρετανίας) περίπου 5 £ ανά μήνα από το 2019. Στις Ηνωμένες Πολιτείες το χονδρικό κόστος αυτής της ποσότητας είναι περίπου 7,50 δολάρια ΗΠΑ. Το 2016, ήταν το 92ο πιο συνταγογραφούμενο φάρμακο στις Ηνωμένες Πολιτείες, με περισσότερες από 8 εκατομμύρια συνταγές.
Ιατρικές χρήσεις
Η βαλσαρτάνη χρησιμοποιείται για θεραπεία της υψηλής αρτηριακής πίεσης, της καρδιακής ανεπάρκειας και για μείωση της πιθανότητας θανάτου σε άτομα με δυσλειτουργία της αριστερής κοιλίας μετά από καρδιακή προσβολή.
Υψηλή πίεση του αίματος
Είναι μια ικανοποιητική αρχική θεραπεία για την υψηλή αρτηριακή πίεση παρόμοια με τους αναστολείς ΜΕΑ, τους αναστολείς των διαύλων ασβεστίου και τα θειαζιδικά διουρητικά.
Συγκοπή
Υπάρχουν αντιφατικές ενδείξεις όσον αφορά στη θεραπεία ασθενών με καρδιακή ανεπάρκεια με συνδυασμό αναστολέα υποδοχέα αγγειοτενσίνης όπως η βαλσαρτάνη και αναστολέα του μετατρεπτικού ενζύμου της αγγειοτενσίνης, με δύο σημαντικές κλινικές δοκιμές που δείχνουν μείωση του θανάτου και δύο άλλες που δεν παρουσιάζουν οφέλη ενώ εμφανίζουν ανεπιθύμητες ενέργειες όπως καρδιακές προσβολές, υπόταση και νεφρική δυσλειτουργία.
Διαβητική νεφροπάθεια
Σε άτομα με διαβήτη τύπου ΙΙ και υψηλή αρτηριακή πίεση ή λευκωματίνη στα ούρα, η βαλσαρτάνη χρησιμοποιείται για να επιβραδύνει την επιδείνωση και την ανάπτυξη νεφροπάθειας τελικού σταδίου.
Αντενδείξεις
Η συσκευασία για τη βαλσαρτάνη περιλαμβάνει μια προειδοποίηση σύμφωνα με την οποία το φάρμακο δεν πρέπει να χρησιμοποιείται με τον αναστολέα ρενίνης αλισκιρένη σε άτομα με σακχαρώδη διαβήτη. Αναφέρει επίσης ότι το φάρμακο δεν πρέπει να χρησιμοποιείται σε άτομα με νεφρική νόσο.
Η βαλσαρτάνη εμπίπτει στην κατηγορία εγκυμοσύνης D του FDA και περιλαμβάνει μια προειδοποίηση μαύρου κουτιού για εμβρυϊκή τοξικότητα. Η διακοπή αυτών των παραγόντων συνιστάται αμέσως μετά την ανίχνευση της εγκυμοσύνης ενώ συνιστάται η θεραπεία να συνεχιστεί με ένα εναλλακτικό φάρμακο. Η επισήμανση των ΗΠΑ δεν κάνει καμία σύσταση σχετικά με τη συνέχιση ή τη διακοπή της βαλσαρτάνης για θηλάζουσες μητέρες. Η καναδική ετικέτα δεν συνιστά τη χρήση από θηλάζουσες γυναίκες.
Παρενέργειες
Οι δείκτες των ανεπιθύμητων ενεργειών εξαρτώνται από τον λόγο για τον οποίο χρησιμοποιείται το φάρμακο.
Συγκοπή
Τα ποσοστά των ανεπιθύμητων ενεργειών είναι σε σύγκριση επίδρασης placebo σε ανθρώπους με καρδιακή ανεπάρκεια. Οι πιο συχνές ανεπιθύμητες ενέργειες περιλαμβάνουν ζάλη (17% έναντι 9%), χαμηλή αρτηριακή πίεση (7% έναντι 2%) και διάρροια (5% έναντι 4%). Οι λιγότερο συχνές ανεπιθύμητες ενέργειες περιλαμβάνουν πόνο στις αρθρώσεις, κόπωση και πόνο στην πλάτη (όλες 3% έναντι 2%).
Υπέρταση
Οι κλινικές δοκιμές για τη θεραπεία της υπέρτασης με βαλσαρτάνη σε σχέση με το εικονικό φάρμακο παρουσιάζουν παρενέργειες όπως ιογενή λοίμωξη (3% έναντι 2%), κόπωση (2% έναντι 1%) και κοιλιακό άλγος (2% έναντι 1%). Μικρές ανεπιθύμητες ενέργειες που εμφανίστηκαν σε> 1% αλλά ήταν παρόμοιες με τις τιμές από την ομάδα του εικονικού φαρμάκου περιλαμβάνουν:
Νεφρική ανεπάρκεια
Οι ασθενείς που λαμβάνουν ARBs που περιλαμβάνει βαλσαρτάνη ή διουρητικά και είναι ευαίσθητοι σε συνθήκες ανάπτυξης χαμηλής νεφρικής ροής αίματος όπως μη φυσιολογική στένωση αιμοφόρων αγγείων στους νεφρούς, υπέρταση, στένωση νεφρικής αρτηρίας, καρδιακή ανεπάρκεια, χρόνια νεφρική νόσο, σοβαρή καρδιακή ανεπάρκεια ή μειωμένη ένταση όγκου των οποίων η νεφρική λειτουργία εξαρτάται εν μέρει από τη δραστηριότητα του συστήματος ρενίνης-αγγειοτενσίνης, όπως η αρτηριακή αγγειοσυστολή που προκαλείται από την αγγειοτενσίνη II, διατρέχουν υψηλό κίνδυνο επιδείνωσης της νεφρικής λειτουργίας, που περιλαμβάνει οξεία νεφρική ανεπάρκεια, ολιγουρία, επιδεινούμενη αζωτεμία ή αυξημένη κρεατινίνη ορού. Όταν μειώνεται η ροή αίματος στα νεφρά, το νεφρό ενεργοποιεί μια σειρά από απαντήσεις που ενεργοποιούν την απελευθέρωση αγγειοτενσίνης για να συστέλλουν τα αιμοφόρα αγγεία και να διευκολύνουν τη ροή αίματος στους νεφρούς. Εφόσον η αποικοδόμηση της λειτουργίας νεφρών είναι προοδευτική ή φτάνει σε κλινικά σημαντικό επίπεδο, η παρακράτηση ή η διακοπή της βαλσαρτάνης είναι δικαιολογημένη.
Αλληλεπιδράσεις
Οι πληροφορίες συνταγογράφησης στις ΗΠΑ παραθέτουν τις ακόλουθες αλληλεπιδράσεις φαρμάκων για τη βαλσαρτάνη:
Μηχανισμός δράσης
Η βαλσαρτάνη αποκλείει τις δράσεις της αγγειοτενσίνης II, οι οποίες περιλαμβάνουν τη συστολή των αιμοφόρων αγγείων και την ενεργοποίηση της αλδοστερόνης, για τη μείωση της αρτηριακής πίεσης. Το φάρμακο συνδέεται με υποδοχείς τύπου Α αγγειοτασίνης (ΑΤ1), που λειτουργούν ως ανταγωνιστές. Αυτός ο μηχανισμός δράσης είναι διαφορετικός από αυτόν των φαρμάκων αναστολέα ACE, οι οποίοι εμποδίζουν τη μετατροπή της αγγειοτενσίνης Ι σε αγγειοτενσίνη II. Καθώς η βαλσαρτάνη δρα στον υποδοχέα, μπορεί να παρέχει πληρέστερο ανταγωνισμό με την αγγειοτενσίνη II, καθώς η αγγειοτενσίνη II παράγεται από άλλα ένζυμα καθώς και από τον ACE. Επίσης, η βαλσαρτάνη δεν επηρεάζει το μεταβολισμό της βραδυκινίνης όπως οι αναστολείς ΜΕΑ.
Φαρμακοκινητική
Οι τιμές AUC και Cmax της βαλσαρτάνης παρατηρούνται περίπου γραμμικά εξαρτώμενες από τη δόση σε σχέση με το εύρος της θεραπευτικής δοσολογίας. Λόγω της σχετικά σύντομης απόκλισης της ημιζωής της απομάκρυνσης, η συγκέντρωση βαλσαρτάνης στο πλάσμα δεν συσσωρεύεται σε απόκριση επαναλαμβανόμενης δοσολογίας.
Οικονομικά
Το 2010, η βαλσαρτάνη (εμπορική ονομασία Diovan) πέτυχε ετήσιες πωλήσεις ύψους 2,052 δισ. δολαρίων στις Ηνωμένες Πολιτείες και 6,053 δισ. δολαρίων παγκοσμίως. Τα διπλώματα ευρεσιτεχνίας για βαλσαρτάνη και βαλσαρτάνη / υδροχλωροθειαζίδη έληξαν τον Σεπτέμβριο του 2012.
Συνδυασμοί με άλλα φάρμακα
μικρογραφία| Το Co-Diovan (βαλσαρτάνη και υδροχλωροθειαζίδη ) Η βαλσαρτάνη συνδυάζεται με αμλοδιπίνη ή HCTZ (ή και τα δύο) σε σκευάσματα με ένα δισκίο για τη θεραπεία της υπέρτασης με πολλαπλά φάρμακα.
Η βαλσαρτάνη διατίθεται επίσης ως συνδυασμός βαλσαρτάνης / σακουβιτριλίου. Χρησιμοποιείται για τη θεραπεία της καρδιακής ανεπάρκειας με μειωμένο κλάσμα αποβολής.
Ανακλήσεις
Στις 6 Ιουλίου 2018, ο Ευρωπαϊκός Οργανισμός Φαρμάκων ανακάλεσε ορισμένες παρτίδες βαλσαρτάνης και βαλσαρτάνης / HCT δισκίων επικαλυμμένων με λεπτό υμένιο τα οποία είχαν διανεμηθεί σε 22 χώρες της Ευρώπης, καθώς και τον Καναδά. Η Zhejiang Huahai Pharmaceutical Co. (ZHP) στο Linhai της Κίνας κατασκευάζει χύμα το επιμολυσμένο συστατικό με την καρκινογόνο ουσία Ν-νιτροζοδιμεθυλαμίνη (NDMA). Το ενεργό φαρμακευτικό συστατικό εισήχθη στη συνέχεια από διάφορους παραγωγούς φαρμάκων γενικής χρήσης, συμπεριλαμβανομένης της Novartis, και κυκλοφορούσε στην Ευρώπη και την Ασία με τη θυγατρική εταιρεία Sandoz Labeling και στο Ηνωμένο Βασίλειο από την Dexcel Pharma Ltd και την Accord Healthcare. Στον Καναδά, η ανάκληση αφορά πέντε εταιρείες και ένα αγωγό κατηγορίας έχει κινηθεί από ιδιωτική δικηγορική εταιρεία. Οι αρχές πιστεύουν ότι ο βαθμός μόλυνσης είναι αμελητέος και συμβουλεύει όσους παίρνουν το φάρμακο να συμβουλευτούν έναν γιατρό και να μην σταματήσουν απότομα τη λήψη του φαρμάκου. Στις 12 Ιουλίου 2018, η Εθνική Μονάδα Ελέγχου των Ναρκωτικών και των Τροφίμων (NA-DFC ή Badan POM Indonesia) ανακοίνωσε εκούσιες ανακλήσεις για δύο προϊόντα που περιέχουν βαλσαρτάνη που παράγεται από την Actavis Indonesia και την Dipa Pharmalab Intersains. Στις 13 Ιουλίου 2018, η FDA ανακοίνωσε τις εκούσιες ανακλήσεις ορισμένων παραδόσεων βαλσαρτάνης και βαλσαρτάνης / υδροχλωροθειαζίδης (HCTZ) στις ΗΠΑ που διανέμονται από την Solco Healthcare LLC, τη Major Pharmaceuticals και την Teva Pharmaceutical Industries. Το Υπουργείο Υγείας του Χονγκ Κονγκ ξεκίνησε παρόμοια ανάκληση. Στις 2 Αυγούστου 2018, η FDA δημοσίευσε δύο μακρές επικαιροποιημένες λίστες, κατατάσσοντας εκατοντάδες συγκεκριμένων προϊόντων της Αμερικής που περιέχουν βαλσαρτάνη σε εκείνα που συμπεριλήφθηκαν και αποκλείστηκαν από την ανάκληση. Μια εβδομάδα αργότερα, η FDA ανέφερε δύο ακόμη φαρμακευτικές εταιρείες, τη Zhejiang Tianyu Pharmaceuticals της Κίνας και την Hetero Labs Limited της Ινδίας, ως πρόσθετες πηγές του επιμολυσμένου συστατικού βαλσαρτάνης.
Τον Σεπτέμβριο, η FDA ανακοίνωσε ότι η επανεξέταση όλων των προμηθειών βαλσαρτάνης είχε ανιχνεύσει μια δεύτερη καρκινογόνο πρόσμειξη, τη Ν-νιτροζοδιαιθυλαμίνη (NDEA), στα ανακληθέντα προϊόντα που παρασκευάζονται από την εταιρεία ZHP στην Κίνα και πωλούνταν στις ΗΠΑ από την εταιρεία υπό την επωνυμία Torrent Pharmaceuticals (Ινδία).
Σύμφωνα με μια ανάλυση του Reuters για τα εθνικά πρακτορεία φαρμάκων, το 2018, περισσότερες από 50 εταιρείες σε όλο τον κόσμο έχουν αποσύρει τη μονοθεραπεία βαλσαρτάνης ή προϊόντα συνδυασμού που παρασκευάζονται από το επιμολυσμένο συστατικό της βαλσαρτάνης. Η επιμόλυνση είναι πιθανό να είναι παρούσα από το 2012, όταν η παραγωγική διαδικασία άλλαξε και εγκρίθηκε από τις αρχές EDQM και FDA. Με βάση τις επιθεωρήσεις στα τέλη του 2018, και οι δύο οργανισμοί ανέστειλαν τα πιστοποιητικά καταλληλότητας των κατασκευαστών της Κίνας και της Ινδίας για την προμήθεια βαλσαρτάνης στην ΕΕ και τις ΗΠΑ.
Παρόλο που η ονομασία Diovan ανακλήθηκε λόγω της παρουσίας του μολυσματικού NDMA, δεν έχουν ανακληθεί ή επιμολυνθεί όλες οι μορφές βαλσαρτάνης.
Έρευνα
Σε άτομα με μειωμένη ανοχή στη γλυκόζη, η βαλσαρτάνη μπορεί να μειώσει τη συχνότητα εμφάνισης σακχαρώδη διαβήτη τύπου 2. Ωστόσο, η απόλυτη μείωση του κινδύνου είναι μικρή (μικρότερη από 1 τοις εκατό ανά έτος) και η διατροφή, η άσκηση ή άλλα φάρμακα, μπορεί να είναι πιο προστατευτικά. Στην ίδια μελέτη, δεν παρατηρήθηκε μείωση του ρυθμού καρδιαγγειακών επεισοδίων (συμπεριλαμβανομένου του θανάτου).
Σε μία μελέτη για άτομα χωρίς διαβήτη, η βαλσαρτάνη μείωσε τον κίνδυνο εμφάνισης σακχαρώδη διαβήτη έναντι της αμλοδιπίνης, κυρίως για εκείνους που είχαν υπέρταση.
Μια προοπτική μελέτη κατέδειξε μείωση της επίπτωσης και εξέλιξης της νόσου του Αλτσχάιμερ και της άνοιας.
Εξωτερικοί σύνδεσμοι
Κατηγορία:Αντιυπερτασικοί παράγοντες Κατηγορία:Καρβονικά οξέα
Equinox (βουλγαρικό συγκρότημα)
Οι Equinox είναι Βουλγάρικο συγκρότημα το οποίο εκπροσώπησε τη Βουλγαρία στην Eurovision 2018 στη Λισαβόνα με το τραγούδι “Bones”. Συγκέντρωσαν 177 πόντους στον πρώτο ημιτελικό και 166 στον τελικό (κατατάχθηκαν 14οι).
Εξωτερικοί σύνδεσμοι
Κατηγορία:Βούλγαροι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Βουλγαρία Κατηγορία:Διαγωνισμός Τραγουδιού Eurovision 2018 Κατηγορία:Συμμετέχοντες στη Eurovision
Ιαματικές πηγές Γαλάνου
Οι Ιαματικές πηγές Γαλάνου (Galanos hot springs), ή και Θειούχα λουτρά Γαλάνου (Galanos sulphur baths) είναι θειούχες ιαματικές πηγές, αξιοθέατο στην πόλη Τάνγκα στην Τανζανία. Βρίσκονται 3 χλμ. ανατολικά των Σπηλαίων Αμπόνι (Amboni Caves).
Η μελέτη και ανάδειξη των πηγών έγινε την περίοδο που η Τανγκανίκα, ήταν αποικία της Γερμανικής Αυτοκρατορίας. Πρόκειται για θερμές πηγές των οποίων τα νερά τους είναι ζεστά, πράσινα και λόγω της περιεκτικότητας τους σε θείο, έχουν μια έντονη οσμή. Λέγεται ότι είναι οι δεύτερες μεγαλύτερες του είδους τους, παγκοσμίως.
Έχουν θεραπευτικές ιδιότητες για τη θεραπεία των ρευματοειδών παθήσεων, αρθριτικών καθώς και δερματικών παθήσεων.
Ο Χρήστος Γαλανός έδωσε το ποσό των 4.000 λιρών Αγγλίας, στο Δήμο Τάνγκα, για τα έξοδα ευπρεπισμού και τις κτιριακές εγκαταστάσεις των θειούχων ιαματικών θερμοπηγών και οι οποίες έκτοτε φέρουν την ονομασία Galanos sulphur baths.
Σημειώσεις
<references responsive="0" group="Σημ." /> <references group="Παρ. Σημ." />
Βιβλιογραφικές πηγές
Κατηγορία:Γεωγραφία της Τανζανίας Κατηγορία:Πηγές Κατηγορία:Δωρεές Ελλήνων ευεργετών στο εξωτερικό
Ρωξάνη, μια ελεύθερη γυναίκα
Η Ρωξάνη, μια ελεύθερη γυναίκα (Ισπανικά: Prisionera, Μετάφραση: Φυλακισμένη) είναι τηλενουβέλα αμερικάνικης παραγωγής του 2004.
Πλοκή
Μία ξαφνική αλλαγή των γεγονότων όμως την αναγκάζει να δραπετεύσει από τη φυλακή. Ενώ η αστυνομία την αναζητεί, εκείνη αποφασίζει να διασχίσει τα σύνορα ΗΠΑ - Μεξικού, εκεί όπου θα συναντήσει τον Ραμόν Μονκάδα (κανονικά λέγεται Ντανιέλ). Οι δυο τους θα ερωτευτούν κεραυνοβόλα. Από εκείνη τη στιγμή, η Ρωξάνη και ο Ραμόν, τρελά ερωτευμένοι θα ξεκινήσουν μία συναισθηματική, επικίνδυνη και ορισμένες φορές αστεία περιπέτεια. Δυστυχώς, κάτι που ποτέ οι δυο τους δεν είχαν φανταστεί, ένα τρομερό μυστικό θα τους απομακρύνει με ένα δραματικό τρόπο....
Κάστ
Άλλες εμφανίσεις
Εξωτερικοί σύνδεσμοι
Κατηγορία:Αμερικανικές ισπανόφωνες τηλεοπτικές σειρές Κατηγορία:Τηλενουβέλες
Bones (τραγούδι των Equinox)
Το "Bones" είναι ένα τραγούδι ερμηνευμένο από το Βουλγάρικο συγκρότημα Equinox. Το τραγούδι εκπροσώπησε τη Βουλγαρία στη Eurovision 2018 και ήρθε 14ο στον τελικό του δαγωνισμού.
Παραπομπές
Κατηγορία:Διαγωνισμός Τραγουδιού Eurovision 2018 Κατηγορία:Τραγούδια του 2018 Κατηγορία:Singles του 2018
Γιόχαν Κρίστοφ Μπαχ
Από τις συνθέσεις του διασώζονται ελάχιστες, ενώ και η χρονολόγησή τους παρουσιάζει δυσκολίες. Ιδιαίτερη μνεία κάνει ο Καρλ Φίλιπ Εμάνουελ Μπαχ στο κοντσέρτο Es erhub sich ein Streit που αποτελείται από 22 μέρη και συγκαταλέγεται στα σπουδαιότερα φωνητικά έργα του 17ου αιώνα.
Πηγές
Κατηγορία: Οικογένεια Μπαχ Μπαχ Κατηγορία:Γερμανοί συνθέτες κλασικής μουσικής
Kawasaki Ki-96
Το Kawasaki Ki-96 ήταν ιαπωνικό δικινητήριο ελικοφόρο βαρύ μαχητικό. Αναπτύχθηκε στα μέσα του Δευτέρου Παγκοσμίου Πολέμου προκειμένου να αντικαταστήσει το κύριο αεροσκάφος αυτής της κλάσης στις τάξεις της Αεροπορίας του Ιαπωνικού Αυτοκρατορικού Στρατού, το Kawasaki Ki-45. Παρά τις πολύ καλές επιδόσεις του, κατασκευάστηκαν μονάχα τρία πρωτότυπα.
Σχεδιασμός και ανάπτυξη
Βασισμένη στα θετικά αποτελέσματα του Ki-45, η κατασκευάστρια Kawasaki απεφάσισε το 1942 να αναπτύξει μια βελτιωμένη έκδοσή του. Όπως και το Ki-45, ήταν διθέσιο και δικινητήριο, αλλά είχε ισχυρότερους κινητήρες και ήταν μεγαλύτερων διαστάσεων. Τον Δεκέμβριο του 1942 το Γραφείο Αεροπορίας του Στρατού επέδειξε ενδιαφέρον για το εγχείρημα, ζητώντας όμως από την κατασκευάστρια να μετατρέψει το νέο αεροσκάφος σε μονοθέσιο. Το αρχικό πρωτότυπο πραγματοποίησε την παρθενική του πτήση τον Σεπτέμβριο του 1943.
Τεχνικά χαρακτηριστικά
Πηγές: War Planes of the Second World War - Fighters - Vol. 3; WW2 Aircraft Fact Files: Japanese Army Fighters, Part 1; Japanese Aircraft of the Pacific War
Βιβλιογραφία
Ki-96 Κατηγορία:Μαχητικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Ποταμός Μόκβι
Ο Ποταμός Μόκβι (αμπχαζικά: Мықу, γεωργιανά: მდინარე მოქვი) είναι ποταμός στην επαρχία Οτσαμτσίρα της Αμπχαζίας, στην Γεωργία. Έχει μήκος 47 χιλιομέτρων ενώ η λεκάνη απορροής του καλύπτει 336 τετραγωνικά χιλιόμετρα. Σχηματίζεται στις νότιες πλαγιές της οροσειράς Κοντόρι, με υψόμετρο 2.560 μέτρα. Το δέλτα του ποταμού στη Μαύρη Θάλασσα βρίσκεται κοντά στο χωριό Τζουκμούρι. Ο ποταμός Μόκβι τροφοδοτείται από τα χιόνια, τις βροχές και τα υπόγεια ύδατα.
Βιβλιογραφία
Κατηγορία:Γεωργίας γεωγραφία-επέκταση Κατηγορία:Ποταμοί της Γεωργίας
Μαγκάς
To Μαγκάς (ρωσικά: Магас) είναι η πρωτεύουσα της Δημοκρατίας της Ινγκουσετίας.
Γεωγραφία
Βρίσκεται στα νοτιοδυτικά της Ινγκουσετίας, δίπλα στα σύνορα με τη Δημοκρατία της Βόρειας Οσετίας - Αλανίας. Είναι η πρωτεύουσα της Ινγκουσετίας, αν και ιδρύθηκε το 1995, με αποτέλεσμα η πόλη να έχει πληθυσμό 2.502 κατοίκους σύμφωνα με την απογραφή του 2010, γεγονός που την καθιστά τη μικρότερη σε πληθυσμό πόλη της Ρωσίας που είναι πρωτεύουσα ομοσπονδιακού υποκειμένου. Η πόλη είναι πολύ κοντά στην πρώην πρωτεύουσα της Ινγκουσετίας, Ναζράν.
Παραπομπές
Κατηγορία:Ευρωπαϊκές πόλεις της Ρωσίας
Ξυνιστέρι
Σύμφωνα με ορισμένες εκτιμήσεις, το 33% των Κυπριακών αμπελώνων στις νότιες πλαγιές της οροσειράς του Τροόδους φυτεύονται με αυτή την ποικιλία σταφυλιών, γεγονός που κάνει το Ξυνιστέρι την κύρια ποικιλία λευκού σταφυλιού που παράγεται στη Κύπρο.
Τα συμπλέγματα και μούρα του ξυνιστερίου είναι μεσαίου μεγέθους, ενώ είναι γνωστό για την αντοχή του ενάντια στις ασθένειες του κρασιού. Χρησιμοποιείται στην παραγωγή αρκετών τοπικών (κυρίως λευκών) κρασιών. Το ξυνιστέρι συνδυάζεται με μαύρα σταφύλια για την παραγωγή της Κουμανδαρίας, ενώ χρησιμοποιείται και για τη παραγωγή του τοπικού οινοπνεύματος Ζιβανία.
Παραπομπές
Κατηγορία:Κυπριακή κουζίνα
Μπόγκισλαβ Α΄ της Πομερανίας
Ο Μπόγκισλαβ Α΄, γερμαν. Bogislaw I (π. 1130 - 18 Μαρτίου 1187) από τον Οίκο των Γκρίφφινς ήταν δούκας της Πομερανίας (1156-87). Το 1181 έλαβε το δουκάτο της Σλαβινίας ως φέουδο από τον Φρειδερίκο Α΄ της Γερμανίας.
Βιογραφία
Το 1164 οι δύο αδελφοί συμμάχησαν με τον Πρίμπισλαβ πρίγκιπα των Οβοτριτών και υποστήριξαν την εξέγερσή του ενάντια στον Ερρίκο τον λέοντα δούκα της Σαξονίας. Στη μάχη τού Βέρχεν νικήθηκαν, τους επετράπη όμως να κρατήσουν το δουκάτο τους ως φέουδο. Ως υποτελείς του συμμετείχαν στην ήττα εναντίον τού πριγκιπάτου τού Ράνι επί της νήσου Ρύγκεν το 1168, μάχη που οδήγησε ο Βάλντεμαρ Α΄ της Δανίας. Αλλά ούτε οι δύο αδελφοί, ούτε ο Ερρίκος ως νικηκτές έλαβαν αμοιβή από τον Βάλντεμαρ Α΄, έτσι ακολούθησε διαμάχη και οι Δανοί λεηλάτησαν την Πομερανία. Το 1177 έγινε ειρήνη με την πληρωμή μεγάλου φόρου υποτέλειας στον βασιλιά της Δανίας.
Οικογένεια
Νυμφεύτηκε πρώτα τη Βάλμπουργκις των Έστριντσεν, κόρη τού Βάλντεμαρ Α΄ της Δανίας και είχε τέκνα:
Παραπομπές
Κατηγορία:Οίκος της Πομερανίας
Μονοεθνικός συντηρητισμός
250px|μικρογραφία|Ο Μπέντζαμιν Ντισραέλι Ο μονοεθνικός συντηρητισμός (αγγλ: One-nation Conservatism), είναι μια μορφή του βρετανικού συντηρητισμού. Υποστηρίζει τη διατήρηση των κοινωνικών, θρησκευτικών και εθνικών αξιών και παραδόσεων σε συνδυασμό με κοινωνικά οικονομικά προγράμματα. Σύμφωνα με αυτή την πολιτική φιλοσοφία, θα πρέπει να επιτρέπεται στην κοινωνία να αναπτύσσεται με έναν οργανικό τρόπο. Υποστηρίζει ότι τα μέλη της κοινωνίας έχουν υποχρεώσεις μεταξύ τους και τονίζει ιδιαιτέρως τον πατερναλισμό, που σημαίνει ότι όσοι είναι προνομιούχοι και πλούσιοι μετακυλύουν τα οφέλη τους. Υποστηρίζει ότι αυτή ελίτ πρέπει να συμβάλλει στην εξάλειψη της φτώχειας, με οποιονδήποτε τρόπο. Επίσης είναι υπέρ του να παρεμβαίνει το κράτος και να ρυθμίζει την οικονομία.
Ο Μπέντζαμιν Ντισραέλι (1804-1881), έγινε πρωθυπουργός τον Φεβρουάριο του 1868 του Ηνωμένου Βασιλείου και θεωρείται πατέρας της θεωρίας αυτής. Απηύθυνε έκκληση στους εργαζόμενους, να απαιτήσουν τα δικαιώματά τους από τους εργοστασιάρχες, εφήρμοσε πολιτικές που κατέστη δυνατή η πρόσβαση των φτωχών στα νοσοκομεία και πήρε μέτρα προστασίας τους. Οι πολιτικές του κατακρίθηκαν έντονα κατά τη διάρκεια της θητείας του, κατά τη διάρκεια της οποίας εγκρίθηκαν σημαντικές κοινωνικές μεταρρυθμίσεις από το βρετανικό κοινοβούλιο. Προς τα τέλη του 19ου αιώνα, το Συντηρητικό Κόμμα απομακρύνθηκε από τον πατερναλισμό και στράφηκε στον καπιταλισμό και την ελεύθερη αγορά. Το Συντηρητικό Κόμμα εξακολούθησε να υιοθετεί τη φιλοσοφία μέχρι τις αρχές του 21ου αιώνα.
Τον 21ο αιώνα, οι ηγέτες του Συντηρητικού Κόμματος έχουν στραφεί προς αυτές τις πολιτικές όπως π.χ. ο Ντέιβιντ Κάμερον, επικεφαλής του Συντηρητικού Κόμματος από το 2005 έως το 2016, που εξέφρασε δημοσίως τη γνώμη του πως ο Μπέντζαμιν Ντισραέλι είναι ο αγαπημένος συντηρητικός ηγέτης. Το 2016, η διάδοχός του Τερέζα Μέι αναφέρθηκε στον εαυτό της ως Μονοεθνική συντηρητικό στην πρώτη της ομιλία ως Πρωθυπουργός.
Κατηγορία:Συντηρητισμός Κατηγορία:Κοινοτισμός
Σαρλ Καουντί
{{Καλαθοσφαιριστής {{MedalCompetitionBask|Παγκόσμιο κύπελλο καλαθοσφαίρισης}} {{MedalBronzeBask|2014 Ισπανία | Εθνική Γαλλίας}} {{MedalCompetitionBask|Ευρωμπάσκετ Ανδρών}} {{MedalGoldBask|2013 Σλοβενία | Εθνική Γαλλίας}} {{MedalSilverBask|2011 Λιθουανία | Εθνική Γαλλίας}} {{MedalBronzeBask|2015 Γαλλία | Εθνική Γαλλίας}} {{MedalCompetitionBask|Ευρωπαϊκό πρωτάθλημα καλαθοσφαίρισης εφήβων} {{MedalBronzeBask|2004 Ισπανία | Εθνική Γαλλίας}} }} Ο Σαρλ Λομπαέ-Καουντί (γεννήθηκε στις 19 Ιουλίου 1986) είναι Κονγκολεζογάλλος επαγγελματίας καλαθοσφαιριστής που παίζει για την ΑΣΒΕΛ του Γαλλικού Πρωταθλήματος.
Επαγγελματική σταδιοδρομία
Στην επαγγελματική του σταδιοδρομία, ο Καουντί έχει παίξει με τους ακόλουθους συλλόγους: Σολέ Μπασκέτ, Εβρέ Μπασκέτ, JDA Ντιζόν, Λε Μαν και ΑΣΒΕΛ Μπασκέτ.
Εθνική Γαλλίας
Ο Καουντί έχει εκπροσωπήσει την εθνική ομάδα καλαθοσφαίρισης της Γαλλίας στα Ευρωπαϊκά Πρωταθλήματα του 2011, του 2013 και του 2015. Έπαιξε επίσης στο Παγκόσμιο Κύπελλο Καλαθοσφαίρισης της FIBA το 2014 και στους Θερινούς Ολυμπιακούς Αγώνες του 2016.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Ντιζόν Μπασκέτ Κατηγορία:Γάλλοι καλαθοσφαιριστές Κατηγορία:Καλαθοσφαιριστές Σολέ Μπασκέτ Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Εθνικής Γαλλίας
Ναζράν
Γεωγραφία
Βρίσκεται στην δυτική Ινγκουσετία, δίπλα στα σύνορα με την Δημοκρατία της Βόρειας Οσετίας - Αλανίας και πολύ κοντά στο χωριό Μαϊσκίι και ήταν η πρωτεύουσα της Δημοκρατία της Ινγκουσετίας μέχρι το 2002, χρονιά που αντικαταστάθηκε από το Μαγκάς. Σήμερα είναι η μεγαλύτερη πόλη της Ινγκουσετίας με πληθυσμό 93.335 κατοίκους σύμφωνα με την απογραφή του 2010.
Παραπομπές
Κατηγορία:Ευρωπαϊκές πόλεις της Ρωσίας
Ναυτική Αμυντική Περιοχή
Με τον όρο Ναυτική Αμυντική Περιοχή (ΝΑΠ) καλούταν παλαιότερα περιφέρεια θαλάσσιου χώρου και ακτών της ελληνικής επικράτειας με σαφή αμυντικό χαρακτήρα και οργάνωση. Τόσο ο ελληνικός θαλάσσιος χώρος όσο και οι ακτές είχαν χωριστεί σε έξι αριθμούμενες Ναυτικές Αμυντικές Περιοχές. Η διάκριση αυτή έπαψε να υφίσταται αμέσως μετά τον Β' Π.Π. όπου αντ' αυτών ορίσθηκαν οι τρεις σύγχρονες Ναυτικές Διοικήσεις, η Ναυτική Διοίκηση Αιγαίου, η Ναυτική Διοίκηση Ιονίου και η Ναυτική Διοίκηση Βορείου Ελλάδος.
Συγκεκριμένα παρότι ο θεσμός των ΝΑΠ υπαγορεύτηκε από το Ν.Δ/γμα Περί Οργανώσεως της Ναυτικής Aμυνας της χώρας του 1926, η ουσιαστική προσπάθεια της συστηματικής οργάνωσης της παράκτιας άμυνας της Ελλάδος ξεκίνησε τον Νοέμβριο του 1935, όταν και συνεστήθη η Ανωτέρα Διοίκηση της Παρακτίου Αμύνης στην οποία και υπάχθηκαν οι ακόλουθες έξι ΝΑΠ:
Κατηγορία:Ελληνικό Πολεμικό Ναυτικό
Μπόγκισλαβ Β΄ της Πομερανίας
Ο Μπόγκισλαβ Β΄, γερμαν. Bogislaw II (π. 1177 - 23 Ιανουαρίου 1220) από τον Οίκο των Γκρίφφινς ήταν δούκας της Πομμερανίας-Στεττίν (1187-1220).
Βιογραφία
Ήταν ο δευτερότοκος γος τού Μπόγκισλαβ Α΄ δούκα της Πομερανίας και της Αναστασίας των Πιαστ, κόρης τού Μιέσκο Γ΄ υψηλού δούκα της Πολωνίας.
Το 1187 απεβίωσε ο πατέρας του, ενώ ο ίδιος ήταν 10 ετών. Μαζί με τον νεότερο αδελφό του Καζίμιρ Β΄ έμειναν υπό την επιτροπεία της μητέρας τους και τού Βάρτισλαβ καστελάνου και συγγενούς τους.
Έπειτα από μία ανεπιτυχή προσπάθεια αποτίναξης της Δανικής επικυριαρχίας, η Αναστασία και οι δύο γιοί της έπρεπε να μεταβούν στη Δανία και να δηλώσουν υποτέλεια στον βασιλιά. Άλλη συνέπεια ήταν ότι στον πόλεμο της Πομερανίας ενάντια στον Γιάρομαρ Α΄ πρίγκιπα τού Ρύγκεν, ο Γιάρομαρ Α΄ έγινε φύλακας και διοικητής τού δουκάτου στη θέση τού Βάρτισλαβ· επίσης στην ειρήνη τού Νύμπορκ, η Πομερανία έχασε τις διαφιλονικούμενες περιοχές περί το Βόλγκαστ και το Λόιτς.
Οικογένεια
Νυμφεύτηκε τη Μιροσλάβα, κόρη τού Μέστβιν Α΄ δούκα της Πομερελίας και είχε τέκνα:
Πηγές
Κατηγορία:Οίκος της Πομερανίας
Αχλαδιά Καρδίτσας
Η Αχλαδιά (επίσημη ονομασία Αχλαδέα) είναι οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά - Ιστορικά στοιχεία
Η Αχλαδιά βρίσκεται στο νοτιοδυτικό τμήμα της Περιφερειακής Ενότητας Καρδίτσας πολύ κοντά στα όρια με την Περιφερειακή Ενότητα Φθιώτιδας και την Περιφερειακή Ενότητα Λάρισας, σε απόσταση περίπου 20 χλμ. ΝΑ. από τους Σοφάδες (έδρα του δήμου), 30,5 χλμ. ΝΑ. από την Καρδίτσα και 67 χλμ. ΒΔ. από την Λαμία. Είναι γεωργικό και κτηνοτροφικό χωριό κτισμένο σε μέσο υψόμετρο 170 μέτρα, ανάμεσα στην Ανάβρα (Δ.) και το Λεοντάρι (Α.).
Πηγές
Κατηγορία:Χωριά του νομού Καρδίτσας Κατηγορία:Δήμος Σοφάδων
Κυπριακό μπράντι
Το κυπριακό μπράντι είναι ποικιλία μπράντι, η οποία παράγεται στο Μεσογειακό νησί της Κύπρου.
Ιστορία
Η παραγωγή του μπράντι στην Κύπρο ξεκίνησε το 1871 από την ΕΤΚΟ (η οποία συνεχίζει την παραγωγή της μέχρι σήμερα). Τα δεδομένα που προέρχονταν από έρευνα του Άγγλου Σάμουελ Μπέικερ δείχνουν ότι το 1875 ο όγκος του "ιθαγενούς μπράντι" που παραγόταν στην Επαρχία Λεμεσού ανήλθαν σε 467.711 οκάδες.
Χαρακτηριστικά
Το κυπριακό μπράντι είναι δημοφιλής μεταξύ των ντόπιων και δεκάδες εταιρείες (κυρίως στην επαρχία Λεμεσού) το παράγουν. Διαφέρει από άλλες Ευρωπαϊκές ποικιλίες στο ότι η συγκέντρωση οινοπνεύματος είναι 32%, αν και υπάρχουν μερικά που έχουν μεγαλύτερη συγκέντρωση όπως το Keo Five Kings που φτάνει το 40%. Οι περισσότερες ποικιλίες έχουν μια ξεχωριστή γλυκιά επίγευση.
Χρήση σε κοκτέιλ
Το κυπριακό μπράντι αποτελεί τη βάση για το κοκτέιλ Brandy Sour (Μπράντι Σάουρ) το οποίο παράγεται μαζί με λεμόνι Κύπρου. Έχει χαρακτηριστεί ως το εθνικό ποτό της Κύπρου.
Παραπομπές
μπραντι Κατηγορία:Ποτά προϊόντα απόσταξης